MT Il-Ġurnal Uffiċjali tal-Unjoni Ewropea L 93/30

REGOLAMENT TAL-KUMMISSJONI (UE) 2017/624

tat-30 ta' Marzu 2017

li jemenda l-Annessi II u V tar-Regolament (KE) Nru 396/2005 tal-Parlament Ewropew u tal-Kunsill dwar il-livelli massimi ta' residwu għall-bifenażat, għad-daminożid u għat-tolilfluwanid f'ċerti prodotti jew fuqhom

(Test b'rilevanza għaż-ŻEE)

IL-KUMMISSJONI EWROPEA,

Wara li kkunsidrat it-Trattat dwar il-Funzjonament tal-Unjoni Ewropea,

Wara li kkunsidrat ir-Regolament (KE) Nru 396/2005 tal-Parlament Ewropew u tal-Kunsill tat-23 ta' Frar 2005 dwar il-livelli massimi ta' residwu ta' pestiċidi fi jew fuq ikel u għalf li joriġina minn pjanti u annimali u jemenda d-Direttiva tal-Kunsill 91/414/KEE (1), u b'mod partikolari l-Artikolu 14(1)(a) u l-Artikolu 18(1)(b) tiegħu,

Billi:

(1) Għall-bifenażat, il-livelli massimi ta' residwi (MRLs) ġew stabbiliti fl-Anness II tar-Regolament (KE) Nru 396/2005. Għad-daminożid u għat-tolilfluwanid l-MRLs ġew stabbiliti fl-Anness V ta' dak ir-Regolament.

(2) Għall-bifenażat, l-Awtorità Ewropea dwar is-Sigurtà fl-Ikel, minn hawn 'il quddiem “l-Awtorità”, ressqet opinjoni motivata dwar l-MRLs fis-seħħ skont l-Artikolu 12(2) tar-Regolament (KE) Nru 396/2005 flimkien mal-Artikolu 12(1) (2). Bir-Regolament (UE) Nru 79/2014 (3), ġew implimentati r-rakkomandazzjonijiet tal-Awtorità dwar ir-rieżami tal-MRLs fis-seħħ.

(3) Għas-sustanza daminożid, l-Awtorità ressqet opinjoni motivata dwar l-MRLs fis-seħħ f'konformità mal-Artikolu 12(1) tar-Regolament (KE) Nru 396/2005 (4). Bir-Regolament (UE) Nru 87/2014 (5), ġew implimentati r-rakkomandazzjonijiet tal-Awtorità dwar ir-rieżami tal-MRLs fis-seħħ.

(4) Għat-tolilfluwanid, l-Awtorità ressqet opinjoni motivata dwar l-MRLs fis-seħħ f'konformità mal-Artikolu 12(1) tar-Regolament tal-Kummissjoni (KE) Nru 396/2005 (6). Bir-Regolament (UE) 2015/552 (7), ġew implimentati r-rakkomandazzjonijiet tal-Awtorità dwar ir-rieżami tal-MRLs fis-seħħ.

(5) Rigward prodotti li fil-każ tagħhom ma ġewx irrappurtati la awtorizzazzjonijiet rilevanti u lanqas tolleranzi tal-importazzjoni fil-livell tal-Unjoni Ewropea u l-ebda MRL tal-Kodiċi ma kien disponibbli, l-Awtorità kkonkludiet li kienet meħtieġa aktar attenzjoni mill-amministraturi tar-riskji. Filwaqt li tqies l-għarfien xjentifiku u tekniku attwali, l-MRLs għall-bifenażat ġew stabbiliti skont ir-Regolament (UE) Nru 79/2014 fil-livell speċifiku ta' determinazzjoni u l-MRLs għad-daminożid u għat-tolilfluwanid ġew stabbiliti skont ir-Regolament (UE) Nru 87/2014 u r-Regolament (UE) 2015/552, bl-MRL prestabbilit skont l-Artikolu 18(1)(b) tar-Regolament (KE) Nru 396/2005.

(6) Il-Kummissjoni kkonsultat lil-laboratorji ta' referenza tal-Unjoni Ewropea dwar il-ħtieġa li wħud minn dawn l-LODs jiġu adattati. F'każ ta' definizzjonijiet kumplessi tar-residwi ta' diversi komponenti, kull komponent irid jiġi analizzat permezz ta' LOD teknikament fattibbli u kemm jista' jkun baxx. Jekk MRL jiġi stabbilit mal-LOD, dan l-LOD jkun is-somma tal-LODs għall-komponenti kollha tad-definizzjoni tar-residwu. Fir-rigward tal-bifenażat, tad-daminożid u tat-tolilfluanid, id-definizzjoni ta' residwu hija komposta minn komponenti multipli;il-laboratorji msemmija iktar 'l fuq ikkonkludew li, filwaqt li titqies il-ħtieġa li jiġu analizzati l-komponenti kollha tad-definizzjoni tar-residwu f'livell li huwa teknikament fattibbli, l-MRLs iffissati mal-LOD (is-somma ta' LODs tal-komponenti) għandhom jiżdiedu.

(7) Għaldaqstant, ir-Regolament (KE) Nru 396/2005 għandu jiġi emendat skont dan.

(8) Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

ADOTTAT DAN IR-REGOLAMENT:

Artikolu 1

L-Annessi II u V tar-Regolament (KE) Nru 396/2005 huma emendati skont l-Anness ta' dan ir-Regolament.

Artikolu 2

Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussell, it-30 ta' Marzu 2017. Għall-Kummissjoni Il-President Jean-Claude JUNCKER

(1) ĠU L 70, 16.3.2005, p. 1.

(2) European Food Safety Authority; Review of the existing maximum residue levels (MRLs) for bifenazate according to Article 12 of Regulation (KE) Nru 396/2005. EFSA Journal 2011;9(12):2484. [48 pp.]

(3) Ir-Regolament tal-Kummissjoni (UE) Nru 79/2014 tad-29 ta' Jannar 2014 li jemenda l-Annessi II, III u V tar-Regolament (KE) Nru 396/2005 tal-Parlament Ewropew u tal-Kunsill fir-rigward tal-livelli massimi ta' residwu għall-bifenażat, il-klorprofam, l-esfenvalerat, il-fludjossonil u t-tijobenkarb f'ċerti prodotti jew fuqhom (ĠU L 27, 30.1.2014, p. 9).

(4) European Food Safety Authority; Review of the existing maximum residue levels (MRLs) for daminozide according to Article 12 of Regulation (KE) Nru 396/2005. EFSA Journal 2012;10(4):2650. [16 pp.]

(5) Ir-Regolament tal-Kummissjoni (UE) Nru 87/2014 tal- 31 ta' Jannar 2014 li jemenda l-Annessi II, III u V tar-Regolament (KE) Nru 396/2005 tal-Parlament Ewropew u tal-Kunsill fir-rigward tal-livelli massimi ta' residwu għas-sustanzi aċetamiprid, butralin, klorotoluron, daminożid, isoproturon, pikossistrobin, pirimetanil u trineksapak f'ċerti prodotti jew fuqhom (ĠU L 35, 5.2.2014, p. 1).

(6) European Food Safety Authority; Review of the existing maximum residue levels (MRLs) for tolylfluanid according to Article 12 of Regulation (KE) Nru 396/2005. EFSA Journal 2013;11(7):3300. [37 pp.]

(7) Ir-Regolament tal-Kummissjoni (UE) 2015/552 tas-7 ta' April 2015 li jemenda l-Annessi II, III u V tar-Regolament (KE) Nru 396/2005 tal-Parlament Ewropew u tal-Kunsill fir-rigward tal-livelli massimi ta' residwu għall-1,3-dikloropropen, il-bifenoks, id-dimetenammid-P, il-proeżadjon, it-tolilfluwanid u t-trifluralina f'ċerti prodotti jew fuqhom (ĠU L 92, 8.4.2015, p. 20).